Nakon izvršenog uspoređivanja s izvornim tekstom utvrđene su pogreške u *Odluci o izmjenama i dopunama Odluke o komunalnoj naknadi* koja je objavljena u „Službenom glasniku“ Općine Ernestinovo broj 4 od 8. prosinca 2015. te se objavljuju

**ISPRAVCI**

**Odluke o izmjenama i dopunama**

**Odluke o komunalnoj naknadi**

**I.**

U članku 10. *Odluke o izmjenama i dopunama Odluke o komunalnoj naknadi* („Službeni glasnik“ Općine Ernestinovo broj 4/15) određeno je da se iza članka 12. *Odluke o komunalnoj naknadi* („Službeni glasnik“ Općine Ernestinovo broj 5/01, 2/04 i 4/10) dodaju novi članci 12.a, 12.b, 12.c i 12.d te su navedene odredbe novih članaka. U članku 12. d riječ: „odrađenog“ treba glasiti: „određenog“ tako da novi članak 12.d ispravno glasi:

„Članak 12.d

Za građevno zemljište koje služi za obavljanje poslovne djelatnosti koeficijent iznosi 10% koeficijenta namjene određenog za pojedini poslovni prostor prema djelatnostima iz članaka 12.a, 12.b i 12.c ove odluke.“

**II.**

U članku 12. *Odluke o izmjenama i dopunama Odluke o komunalnoj naknadi* („Službeni glasnik“ Općine Ernestinovo broj 4/15), kojim se mijenja članak 16. *Odluke o komunalnoj naknadi* („Službeni glasnik“ Općine Ernestinovo broj 5/01, 2/04 i 4/10), umjesto oznake dospijeća: „12. prosinca tekuće godine“ treba stajati: „15. prosinca tekuće godine“, tako da izmijenjen članak 16. ispravno glasi:

„Članak 16.

Komunalna naknada za stambeni prostor plaća se kvartalno, s rokovima dospijeća kako slijedi:

* obveza za 1. kvartal dospijeva 15. ožujka tekuće godine
* obveza za 2. kvartal dospijeva 15. lipnja tekuće godine
* obveza za 3. kvartal dospijeva 15. rujna tekuće godine
* obveza za 4. kvartal dospijeva 15. prosinca tekuće godine“

KLASA: 363-01/15-04/01

URBROJ: 2158/04-15-02

Ernestinovo, 28. prosinca 2015.

Predsjednik

Općinskog vijeća

Siniša Stražanac, v. r.